Document ID: 31989D0251

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Δεκεμβρίου 1988 για τροποποίηση των ορίων των μειονεκτικών περιοχών στην Ιταλία κατά την έννοια της οδηγίας 75/268/ΕΟΚ του Συμβουλίου ( Το κείμενο στην ιταλική γλώσσα είναι το μόνο αυθεντικό ) ( 89/251/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75 /268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές^(1), όπως τροποποιήθηκε τελευταία από τον κανονισμό ( ΕΟΚ ) αριθ . 797/85^(2 ), και ιδίως το
άρθρο 2 παράγραφος 3,
Εκτιμώντας :
ότι η οδηγία 75/273/ΕΟΚ της 28ης Απριλίου 1975 σχετικά με τον κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ ( Ιταλία)^(3 ), όπως τροποποιήθηκε τελευταία από την απόφαση 85/307/ΕΟΚ^(4 ), αναφέρει τις περιοχές της Ιταλίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ
ότι η ιταλική κυβέρνηση ζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, να τροποποιηθούν τα όρια των μειονεκτικών ζωνών που αναφέρονται στο παράρτημα της οδηγίας 75/273/ΕΟΚ
ότι η ιταλική κυβέρνηση ζήτησε, επιπλέον, να πραγματοποιηθούν ουσιαστικές τροποποιήσεις στον κατάλογο των μειονεκτικών ζωνών που αναφέρονται στο παράρτημα της οδηγίας 75/273/ΕΟΚ και στον κατάλογο της οδηγίας 84/167/ΕΟΚ του Συμβουλίου^(5 ).
ότι οι μειονεκτικές ζώνες που προκύπτουν από τις τροποποιήσεις έχουν τους δείκτες και τις τιμές που προβλέπονται από την οδηγία 75/273/ΕΟΚ
ότι οι ουσιαστικές τροποποιήσεις δεν συνεπάγονται αύξηση της ΧΓΕ των μειονεκτικών ζωνών που καθορίζονται στην οδηγία 75/273/ΕΟΚ και στην οδηγία 84/167/ΕΟΚ
ότι το σύνολο των τροποποιήσεων που ζήτησε η ιταλική κυβέρνηση στο πλαίσιο του άρθρου 2 παράγραφος 3 της οδηγίας 75/268/ΕΟΚ οδηγεί σε αύξηση της γεωργικής έκτασης του συνόλου των μειονεκτικών περιοχών που δεν είναι μεγαλύτερη από το 1,5 % του συνόλου της χρησιμοποιούμενης γεωργικής έκτασης της Ιταλίας
ότι έχει ζητηθεί η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων ( ΕΓΤΠΕ ) σχετικά με τις χρηματοδοτικές πλευρές
ότι τα μέτρα που προβλέπονται στην απόφαση αυτή είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1 Με ισχύ από την 1η Ιανουαρίου 1988, ο κατάλογος των μειονεκτικών περιοχών στην Ιταλία που αναφέρεται στα παραρτήματα της οδηγίας 75/273/ΕΟΚ και της οδηγίας 84/167/ΕΟΚ τροποποιείται σύμφωνα με το παράρτημα της παρούσας απόφασης .
Άρθρο 2 Η παρούσα απόφαση απευθύνεται στην Ιταλική Δημοκρατία .
Βρυξέλλες, 13 Δεκεμβρίου 1988 .

Labels: 18
15
19
6